การให้อาหาร การขับถ่าย การดูแลและปกป้อง
การดูแลแมวแรกเกิดขึ้นกับปัจจัยหลายอย่าง ได้แก่ อายุของลูกแมว แม่แมวดูแลลูกตัวเองหรือไม่และสุขภาพของลูกแมว ถ้าเป็นลูกแมวที่ไม่ได้อยู่กับแม่ คุณต้องเตรียมทุกอย่างให้เหมือนตัวเองเป็นแม่แมว เช่น อาหาร ความอบอุ่น การขับถ่าย ขอแนะนำว่าคุณควรพิจารณาสถานการณ์และความพร้อมของตัวคุณเองก่อนรับลูกแมวมาเลี้ยง   ถ้าคุณคิดว่าลูกแมวพรากจากแม่แมว ให้ตรวจรอบข้างลูกแมวในรัศมี 10 เมตรอาจจะเจอแม่แมวก็ได้ หากลูกแมวอยู่ในอันตราย ให้คุณเข้าช่วยลูกแมวทันที ไม่ต้องรอแม่แมว ยกตัวอย่างเช่น ถ้าเจอลูกแมวถูกทิ้งอยู่ในสภาพอากาศที่หนาวเหน็บ หรือถูกทิ้งในบริเวณที่เสี่ยงต่อการโดนรถทับหรือหมากัด ให้คุณเข้าช่วยเหลือทันที อย่าคิดว่าการดูแลลูกแมวเป็นหน้าที่ของคุณทั้งหมด การเลี้ยงลูกแมวแรกเกิดเป็นงานยากที่คุณต้องได้รับความช่วยเหลือเพื่อการอยู่รอดปลอดภัยของลูกแมว ติดต่อขอความช่วยเหลือจากสัตวแพทย์หรือศูนย์พักพิงสัตว์ได้นะ พวกเขาอาจจัดหาแม่แมวบุญธรรมให้กับลูกแมวเพื่อให้ลูกแมวได้รับสารอาหารที่ครบถ้วนจากแม่แมวหรืออาจจะได้รับขวดนมกลับไป ถ้าแม่แมวยังอยู่ดูแลลูก ก็จะดีสำหรับตัวลูกแมวเอง เราควรปล่อยให้แม่แมวเลี้ยงลูกเอง เราสามารถช่วยเตรียมอาหารและที่พักพิงให้กับแม่แมว คุณต้องเก็บอาหารและจัดหาที่นอนให้อยู่แยกกัน ไม่อย่างนั้นแม่แมวอาจจะไม่ยอมมาอยู่ในที่ที่คุณจัดไว้ให้ . ถ้าไม่มีแม่แมวหรือแม่แมวไม่สามารถเลี้ยงลูกได้ คุณต้องหาอาหารให้ลูกแมวและป้อนลูกแมวด้วยตัวเอง ประเภทของอาหารก็ขึ้นกับอายุของลูกแมวลองถามสัตวแพทย์เกี่ยวกับการให้อาหารที่จำเป็นสำหรับลูกแมวดูก็ได้   เมื่อลูกแมวมีอายุประมาณ 1-2 สัปดาห์ ให้ป้อนนมจากขวดทุก 1-2 ชั่วโมง โดยใช้นมทดแทนนมแม่แมวเท่านั้น ห้ามให้นมวัวเพราะย่อยยาก เมื่อลูกแมวอายุประมาณ 3-4 สัปดาห์ ให้นมทดแทนนมแม่โดยใส่ในจานก้นตื้น และให้อาหารแมวด้วย อาหารแมวนั้นอาจจะใส่ในน้ำเปล่าเพื่อให้เนื้อสัมผัสนุ่มลง ใส่อาหารในจานแบบนี้วันละ 4-6 ครั้ง เมื่อลูกแมวอายุประมาณ 6-12 สัปดาห์ ให้ลดปริมาณนม และเริ่มให้อาหารแมวแห้งๆ วันละ 4 ครั้ง เพื่อให้มั่นใจว่าลูกแมวได้รับสารอาหารที่ครบถ้วนและเติบโตดี คุณควรจดบันทึกน้ำหนักไว้ด้วยในการชั่งน้ำหนักทุกอาทิตย์  ลูกแมวควรน้ำหนักเพิ่มอาทิตย์ละ 50-100 กรัม หากกังวลว่าลูกแมวน้ำหนักไม่เพิ่มตามช่วงวัย ให้ปรึกษาสัตวแพทย์ ในช่วงอายุสัปดาห์แรกของลูกแมว แม่แมวจะเลียบริเวณอวัยวะเพศเพื่อช่วยเรื่องการขับถ่ายหนักและเบา ห้ามเข้าไปรบกวนเด็ดขาด . ถ้าแม่แมวไม่อยู่ คุณต้องช่วยเหลือลูกแมวเวลาขับถ่ายในช่วงอายุสัปดาห์แรก. ใช้ผ้าเปียกหรือผ้าก๊อดชื้นลูบเบาๆบริเวณอวัยวะเพศจนกว่าลูกแมวจะขับถ่ายออกมา ล้างหรือทิ้งผ้าทันทีหลังใช้เสร็จและเช็ดทำความสะอาดลูกแมวหลังขับถ่ายเสร็จ แล้วจึงค่อยวางลูกแมวตัวอื่นลงในกระบะทราย วางลูกแมวลงในกระบะทรายหลังลูกแมวกินข้าวเสร็จ เมื่อตัวหนึ่งขับถ่ายเสร็จ ให้อุ้มอีกตัวเข้ามาในกระบะ ฝึกให้ลูกแมวทุกตัวใช้กระบะทรายหลังกินอาหารก็จะทำให้ลูกแมวคุ้นชินกับกระบะทรายและขับถ่ายเป็นที่ ถ้าลูกแมวตัวไหนไม่ยอมขับถ่ายเลยเมื่อทำตามขั้นตอนข้างต้น ให้พาไปพบสัตวแพทย์ทันทีเพราะลูกแมวอาจจะท้องผูกหรือลำไส้อุดตัน แม่แมวอาจไม่สนใจหรือรำคาญลูกของตัวเอง หากมีคนมาวุ่นวาย ดังนั้นจึงควรปล่อยให้แม่แมวดูแลไปก่อนในระยะแรก อย่างไรก็ตาม เมื่อลูกแมวอายุประมาณ 2-7 สัปดาห์ เราต้องเริ่มทำให้ลูกแมวคุ้นชินกับการอุ้มของเราได้แล้ว ต้อระมัดระวังเวลาอุ้มลูกแมว ถ้ามีลูกหลานอยากอุ้มลูกแมว คุณต้องสอนวิธีอุ้มอย่างอ่อนโยนและไม่อนุญาตให้อุ้มลูกแมวหากไม่อยู่ภายใต้การดูแลของคุณ แมวแรกเกิดนั้นบอบบางมาก แม้แต่เด็กเล็กๆ เล่นด้วยอาจจะเป็นอันตรายต่อลูกแมวได้ หากลูกแมวยังไม่พร้อมจะมีที่นอนเป็นของตัวเอง ให้คุณจัดหาที่ที่อบอุ่น แห้งและปลอดภัย คุณอาจใช้กล่องธรรมดาหรือกล่องใส่แมวสำหรับเดินทางเป็นที่นอนชั่วคราว อย่าลืมปูด้วยผ้าขนหนูหรือผ้าห่มที่สะอาด เมื่อแม่แมวไม่อยู่ คุณต้องใช้แผ่นเก็บความร้อนหรือขวดน้ำร้อนห่อด้วยผ้าขนหนูเผื่อให้ความอบอุ่นแก่ลูกแมว ต้องให้ลูกแมวขยับเขยื้อนได้เมื่อลูกแมวรู้สึกร้อนเกินไป คอยดูลูกแมวบ่อยๆว่าเขาสบายดีหรือเปล่า
ประเมินสถานการณ์ก่อน. ขอความช่วยเหลือจากสัตวแพทย์หรือศูนย์พักพิงสัตว์. เตรียมอาหารสำหรับแม่แมว. การให้อาหารลูกแมว ชั่งน้ำหนักลูกแมวอาทิตย์ละหนึ่งครั้ง. ถ้าแม่แมวอยู่ ให้แม่แมวดูแล. วิธีช่วยให้ลูกแมวขับถ่าย เมื่อลูกแมวอายุ 4 สัปดาห์ให้เริ่มใช้กระบะทราย. เตรียมพร้อมสำหรับปัญหา. ถ้าแม่แมวอยู่ ปล่อยให้แม่แมวดูแลในช่วงอายุหนึ่งสัปดาห์. อุ้มลูกแมวอย่างเบามือ. หาที่นอนให้ลูกแมว. ลูกแมวต้องได้รับความอบอุ่น.
https://www.wikihow.com/Care-for-Newborn-Kittens https://www.wikihow.com/Care-for-Newborn-Kittens https://www.wikihow.com/Care-for-Newborn-Kittens
Feeding Toileting Handling and Protecting